Ο **Σταύρος Άνεμος** (αγγλικά: *Henry Chukwuemeka Onyekuru*) (5 Ιουνίου 1997) είναι Νιγηριανός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Αντάνα Ντεμίρσπορ, με δανεισμό από τον Ολυμπιακό.

Σταδιοδρομία σε συλλόγους
-------------------------

### Όιπεν

Ο Ονιεκούρου ξεκίνησε την ποδοσφαιρική του σταδιοδρομία στην Ακαδημία Ασπάιρ το 2010, όπου αποφοίτησε το 2015 και εντάχθηκε στο συνεργαζόμενο σύλλογό της, ΚΑΣ Όιπεν. Έκανε το ντεμπούτο του για την Όιπεν στις 5 Σεπτεμβρίου 2015, στην ισοπαλία με 2-2 εναντίον της ΚΦΚ Ντέσελ Σπορτ για την Β΄ Κατηγορία Βελγίου. Ο Ονιεκούρου βοήθησε την ομάδα να προαχθεί στην Πρώτη Κατηγορία Βελγίου κατά την πρώτη του σεζόν και έκανε το επαγγελματικό του ντεμπούτο στην κατηγορία στην ήττα με 3-0 στις 30 Ιουλίου 2016 εναντίον της Ζούλτε Βάρεγκεμ. Μετά από μια επιτυχημένη σεζόν στην πρώτη κατηγορία, ο Ονιεκούρου τερμάτισε ως ένας από τους κορυφαίους σκόρερ στο πρωτάθλημα, τραβώντας την προσοχή διαφόρων μεγαλύτερων ομάδων στην Ευρώπη. Ολοκλήρωσε τη σεζόν 2016-17 ως από κοινού κορυφαίος σκόρερ με 22 γκολ, αλλά το βραβείο έλαβε ο Πολωνός Γούκας Τεοντόρτσικ, καθώς σκόραρε περισσότερα εκτός έδρας γκολ από τον Ονιεκούρου.

### Έβερτον & δανεισμός στην Άντερλεχτ

Στις 30 Ιουνίου 2017, ο Ονιεκούρου μεταγράφηκε στην Έβερτον έναντι 7 εκατομμυρίων £ και στάλθηκε αμέσως με δανεισμό στην ΡΣΚ Άντερλεχτ, όπου του είχε δοθεί ο αριθμός 9 για τη σεζόν 2017-18.

Έχοντας σημειώσει 10 γκολ σε 28 αγώνες για την Άντερλεχτ, ο Ονιεκούρου υπέστη τραυματισμό στο σύνδεσμο του γόνατος τον Δεκέμβριο, ο οποίος απαιτούσε χειρουργική επέμβαση. Η Άντερλεχτ ανακοίνωσε ότι θα χρειαζόταν χειρουργική επέμβαση και ότι θα ήταν εκτός δράσης για αρκετούς μήνες. Τον Ιανουάριο του 2018, αναφέρθηκε ότι ο Ονιεκούρου θα επέστρεφε στην Άντερλεχτ μετά την αποκατάσταση και την πλήρη ανάρρωση.

#### Γαλατασαράι (δανεισμός)

Τον Ιούλιο του 2018, ο Ονιεκούρου εντάχθηκε στην Γαλατασαράι με μονοετή δανεισμό. Το κόστος δανεισμού που καταβλήθηκε στην Έβερτον αναφέρθηκε σε 700.000 £. Στις 20 Μαΐου 2019, ο Ονιεκούρου σκόραρε στη νίκη της Γαλατασαράι με 2-1 επί της Ιστάνμπουλ Μπασακσεχίρ, όπου η ομάδα εξασφάλισε το Πρωτάθλημα Τουρκίας για δεύτερη συνεχόμενη σεζόν. Η νίκη σήμαινε επίσης ότι ο Γαλατασαράι εξασφάλισε το εγχώριο νταμπλ έχοντας νικήσει τον Ακχισάρ Μπελεντίγεσπορ στον τελικό του Κυπέλλου Τουρκίας την προηγούμενη εβδομάδα.

### Μονακό

Έχοντας αποτύχει να εξασφαλίσει άδεια εργασίας για να αγωνιστεί στο Ηνωμένο Βασίλειο, ο Ονιεκούρου εντάχθηκε στην ΑΣ Μονακό με μόνιμη μεταγραφή στις 12 Αυγούστου 2019. Το κόστος μεταγραφής δεν έγινε γνωστό (φημολογείται ότι κυμαινόταν μεταξύ 12 και 15 εκατομμυρίων £) και ο Ονιεκούρου υπέγραψε πενταετές συμβόλαιο με την ομάδα της Λιγκ 1.

#### Γαλατασαράι (επαναδανεισμός)

Στις 5 Ιανουαρίου 2020, ο Ονιεκούρου εντάχθηκε στην Γαλατασαράι, τον πρώην σύλλογό του, με εξαμηνιαίο δανεισμό, χωρίς δυνατότητα αγοράς. Έφυγε μετά το τέλος του δανεισμού του τον Ιούνιο, έχοντας συνολικά δώδεκα εμφανίσεις και ένα γκολ.

Στις 25 Ιανουαρίου 2021, ο Ονιεκούρου εντάχθηκε για άλλη μια φορά στην Γαλατασαράι με ένα εξάμηνο δάνειο, αυτή τη φορά με δυνατότητα αγοράς.

### Ολυμπιακός

Στις 2 Αυγούστου 2021, ο Ονιεκούρου υπέγραψε τετραετές συμβόλαιο με τον Ολυμπιακό, με κόστος μεταγραφής αξίας 5 εκατομμυρίων ευρώ.

#### Αντάνα Ντεμίρσπορ (δανεισμός)

Στις 10 Ιουλίου 2022, εντάχθηκε με μονοετή δανεισμό στην Αντάνα Ντεμίρσπορ.

Εθνική ομάδα
------------

Ο Ονιεκούρου κλήθηκε για πρώτη φορά στην Εθνική Νιγηρίας τον Μάιο του 2017. Έκανε το ντεμπούτο για τη Νιγηρία σε φιλική νίκη με 3-0 επί του Τόγκο την 1η Ιουνίου 2017.

Μετά από μια δυνατή σεζόν 2018-19 με τη Γαλατασαράι, ο Ονιεκούρου συμπεριλήφθηκε στην τελική 23μελής ομάδα της Νιγηρίας για το Κύπελλο Εθνών Αφρικής του 2019 στην Αίγυπτο. Έπαιξε για 12 λεπτά στους τελικούς, μπαίνοντας ως αλλαγή αργά στον αγώνα στην ήττα με 1-2 στον ημιτελικό εναντίον της, μετέπειτα νικήτριας, Αλγερίας.

Διακρίσεις
----------

**Άντερλεχτ**

* Σούπερ Καπ Βελγίου: 2017

**Γαλατασαράι**

* Σούπερ Λιγκ Τουρκίας: 2018-19
* Κύπελλο Τουρκίας: 2018-19

**Ολυμπιακός**

* Πρωτάθλημα Ελλάδας: 2021–22

Παραπομπές
----------

1. ↑  PageOne (5 Ιανουαρίου 2017). «Henry Onyekuru - From National Stadium to Stardom - PageOne.ng».
2. ↑  «Dessel Sport vs. AS Eupen - 5 september 2015 - Soccerway». *Soccerway*.
3. ↑  «Zulte-Waregem vs. AS Eupen - 30 juli 2016 - Soccerway». *Soccerway*.
4. ↑  «Celtic, RB Leipzig eyeing KAS Eupen's Henry Onyekuru - Sources».
5. ↑  «Łukasz Teodorczyk królem strzelców». *www.90minut.pl*.
6. ↑  «Henry Onyekuru: Everton sign Nigeria striker and loan him to Anderlecht». *BBC Sport*. 30 Ιουνίου 2017.
7. ↑  «Incoming Everton striker Onyekuru handed new squad number». LiverpoolEcho. 28 Ιουνίου 2017. Ανακτήθηκε στις 12 Ιουλίου 2017.
8. ↑  «Everton Youngster Onyekuru Set for 8-Month Spell on Sidelines With Knee Injury». *Sports Illustrated*. 29 Δεκεμβρίου 2017.. Ανακτήθηκε στις 25 Ιανουαρίου 2018.
9. ↑  «Onyekuru returns to Anderlecht after recovery from Injury». *The Guardian (Nigeria)*. 23 Ιανουαρίου 2018.. Ανακτήθηκε στις 25 Ιανουαρίου 2018.
10. ↑  «Henry Onyekuru: Everton striker joins Galatasaray on loan». *BBC Sport*. 12 Ιουλίου 2018.. Ανακτήθηκε στις 12 Ιουλίου 2018.
11. ↑  «Everton's Henry Onyekuru joins Galatasaray on season-long loan». *Sky Sports*. 12 Ιουλίου 2018. Ανακτήθηκε στις 12 Ιουλίου 2018.
12. 1 2 3  «Nigeria striker Onyekuru thankful for Galatasaray double». BBC Sport. 20 Μαΐου 2019. Ανακτήθηκε στις 7 Αυγούστου 2019.
13. ↑  «AKHİSARSPOR 1:3 GALATASARAY A.Ş.» (στα Τουρκικά). TFF. Ανακτήθηκε στις 7 Αυγούστου 2019.
14. ↑
15. ↑  «Henry Onyekuru: Everton sell Nigeria forward to Monaco». BBC. Ανακτήθηκε στις 12 Αυγούστου 2019.
16. ↑  «Everton agree fee to sell striker on a permanent deal». SB Nation. 31 Ιουλίου 2019. Ανακτήθηκε στις 12 Αυγούστου 2019.
17. ↑  «Henry Onyekuru: Monaco sign Everton forward on five-year deal». Goal. Ανακτήθηκε στις 12 Αυγούστου 2019.
18. ↑  «Official | Galatasaray sign Henry Onyekuru on loan until the end of the season». *Get French Football news*. 5 Ιανουαρίου 2020. Ανακτήθηκε στις 23 Ιανουαρίου 2021.
19. ↑  Enes Calli, Muhammed (4 Ιουλίου 2020). «Henry Onyekuru leaves Galatasaray». *AA.com*. Ανακτήθηκε στις 23 Ιανουαρίου 2021.
20. ↑  «Yuvana hoş geldin Henry Onyekuru». *www.galatasaray.org* (στα Τουρκικά). Ιανουαρίου 25, 2021. Ανακτήθηκε στις 25 Ιανουαρίου 2021.
21. ↑
22. ↑  «Ολυμπιακός: Ο Ονιεκούρου υπέγραψε και ανακοινώθηκε». *sport24.gr*. 2 Αυγούστου 2021.
23. ↑  «Ολυμπιακός μεταγραφές: Ο Ονιεκούρου δανεικός στην Αντάνα Ντεμίρσπορ». *sport24.gr*. 10 Ιουλίου 2022.
24. ↑  «Onyekuru gets Nigeria call». *ESPNFC.com*.. Ανακτήθηκε στις 2018-05-14.
25. ↑  «Internationals (Sky Sports)». *SkySports*.
26. ↑  «Nigeria announce provisional AFCON squad». Sport 24. 15 Μαΐου 2019. Ανακτήθηκε στις 7 Αυγούστου 2019.
27. ↑  «Nigeria name final 23-man Africa Cup of Nations squad». KingFut. 10 Ιουνίου 2019. Ανακτήθηκε στις 7 Αυγούστου 2019.
28. ↑  «Osimhen, Onyekuru battle to replace Ighalo». *Vanguard News* (στα Αγγλικά). 27 Ιουλίου 2019. Ανακτήθηκε στις 9 Αυγούστου 2019.
29. ↑  «Riyad Mahrez scored a last-second, stoppage-time free-kick to send Algeria into Friday's final against Senegal». *The Guardian*. 14 Ιουλίου 2019. Ανακτήθηκε στις 12 Αυγούστου 2019.

Εξωτερικοί σύνδεσμοι
--------------------

* Χένρι Ονιεκούρου στην ιστοσελίδα National-Football-Teams.com Επεξεργασία στα Wikidata
* (Αγγλικά) Προφίλ Χένρι Ονιεκούρου στο Soccerway
* Προφίλ στον ιστότοπο της Έβερτον
* Προφίλ στην Όιπεν
* Προφίλ στο Maxifoot
* Προφίλ στο Transfermarkt.com